section_heading: Dijagnoza
paragraph_text: Premda je astma dobro definirana bolest, o definiciji ne postoji jedinstveno mišljenje. Udruga Global Initiative for Asthma ju definira kao: ''"kroničnu upalnu bolest dišnih putova u koju su uključene mnoge stanice i njihovi dijelovi. Kronična upala je povezana s preosjetljivošću dišnih putova, koja dovodi do recidivirajućih napada zviždanja, gubitka daha, pritiska u prsima i kašljanja, osobito po noći ili u rano jutro. Ovi napadi su obično povezani s opsežnim, različito izraženim suženjem dišnih putova u plućima, koje se često povlači spontano, ili uz liječenje".''